98/307/EY: Neuvoston päätös, tehty 1 päivänä toukokuuta 1998, Belgian liiallisen alijäämän olemassaolosta tehdyn päätöksen kumoamisesta



Virallinen lehti nro L 139 , 11/05/1998 s. 0009 - 0010



NEUVOSTON PÄÄTÖS, tehty 1 päivänä toukokuuta 1998, Belgian liiallisen alijäämän olemassaolosta tehdyn päätöksen kumoamisesta (98/307/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 104 c artiklan 12 kohdan, ottaa huomioon komission suosituksen, sekä katsoo, että talous- ja rahaliiton toinen vaihe alkoi 1 päivänä tammikuuta 1994; perustamissopimuksen 109 e artiklan 4 kohdassa määrätään, että toisen vaiheen aikana jäsenvaltiot pyrkivät välttämään liiallisia julkistalouden alijäämiä, liiallista alijäämää koskevalla menettelyllä päätetään, onko olemassa liiallinen alijäämä, ja kun liiallinen alijäämä on oikaistu, kumotaan kyseinen päätös; liiallisia alijäämiä koskeva menettely määräytyy toisen vaiheen aikana perustamissopimuksen 104 c artiklan mukaan, lukuun ottamatta 1, 9 ja 11 kohtaa; perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa on lisämääräyksiä liiallista alijäämää koskevan menettelyn soveltamisesta; neuvoston asetuksessa (EY) N:o 3605/93 (1) vahvistetaan yksityiskohtaiset säännöt ja määritelmät kyseisen pöytäkirjan soveltamiseksi, neuvosto päätti 26 päivänä syyskuuta 1994 perustamissopimuksen 104 c artiklan 6 kohdan mukaisesti komission suosituksesta, että Belgiassa on liiallinen alijäämä; 104 c artiklan 7 kohdan mukaisesti neuvosto antoi Belgialle suosituksia liiallisen alijäämän tilanteen lopettamiseksi (2), neuvoston päätös liiallisen alijäämän olemassaolosta kumotaan perustamissopimuksen 104 c artiklan 12 kohdan määräysten mukaisesti, kun liiallinen alijäämä jäsenvaltiossa, jota asia koskee, on neuvoston käsityksen mukaan oikaistu, kun neuvosto kumoaa päätöksen, se toimii komission suosituksesta; Belgian annettua ennen maaliskuun 1 päivää 1998 asetuksen (EY) N:o 3605/93 mukaisesti kertomuksensa ovat seuraavassa esitetyt komission toimittamiin tietoihin perustuvat päätelmät aiheellisia: Julkisyhteisöjen alijäämä Belgiassa on pienentynyt merkittävästi vuodesta 1993 alkaen, ja vuonna 1997 se laski 2,1 prosenttiin bruttokansantuotteesta, mikä on alle perustamissopimuksessa määritellyn viitearvon. Sen ennustetaan pienentyvän 1,7 prosenttiin bruttokansantuotteesta vuonna 1998. Belgian vuoden 1997 lähentymisohjelmassa julkisyhteisöjen alijäämä Belgiassa arvioidaan pienentyvän edelleen noin 1,4 prosenttiin bruttokansantuotteesta vuonna 2000. Julkisyhteisöjen velan suhde bruttokansantuotteeseen oli enimmillään 135,2 prosenttia vuonna 1993, mutta on sen jälkeen joka vuosi laskenut ja oli 122,2 prosenttia vuonna 1997. Belgian lähentymisohjelmassa velkasuhteen odotetaan pienenevän edelleen vuonna 1998 ja pienenemisen ennustetaan jatkuvan tulevina vuosina. Velkasuhteen alenevaa suuntaa ovat edistäneet alijäämän pienentyminen sekä erityisesti perusylijäämän taso, joka on ollut yli 5 prosenttia bruttokansantuotteesta vuodesta 1994. Belgian lähentymisohjelman hyväksymisen jälkeen maan hallitus on vahvistanut uudelleen, että se sitoutuu pitämään perusyläämän noin 6 prosentin tasolla bruttokansantuotteesta keskipitkällä aikavälillä. Tämä perusyläämä on keskeinen tekijä velkasuhteen pysyvästi alenevan suuntauksen ylläpitämiseksi. Alijäämä oli vuonna 1997 perustamissopimuksessa määritellyn viitearvon alapuolella, missä sen odotetaan pysyvän myös vuonna 1998 ja pienentyvän edelleen keskipitkällä aikavälillä; neljän viime vuoden aikana julkisyhteisöjen velkasuhde on pienentynyt, ja pienentymisen odotetaan jatkuvan tulevina vuosina, ON TEHNYT TÄMÄN PÄÄTÖKSEN: 1 artikla Kokonaistilanteen arviointi osoittaa, että Belgian liiallisen alijäämän tilanne on oikaistu. 2 artikla Kumotaan Belgian liiallisen alijäämän olemassaolosta 26 päivänä syyskuuta 1994 tehty neuvoston päätös. 3 artikla Tämä päätös on osoitettu Belgian kuningaskunnalle. Tehty Brysselissä 1 päivänä toukokuuta 1998. Neuvoston puolesta G. BROWN Puheenjohtaja (1) EYVL L 332, 31.12.1993, s. 7 (2) Neuvoston suositukset, annettu 7 päivänä marraskuuta 1994, 24 päivänä heinäkuuta 1995, 16 päivänä syyskuuta 1996 ja 15 päivänä syyskuuta 1997.